**Protokoll**

**fra**

**årsmøtet i Eidsbugarden Velforening 2020**

Tid: Mandag 16. januar 2020 kl. 18.30

Sted: Kjellerstua, Bakkehaugen kirke, Tåsen

Antall stemmeberettigede hytteeiere representert 20. Totalt antall fremmøtte var 26.

1. **Godkjenning av innkalling og dagsorden**

Innkalling og dagsorden ble godkjent.

1. **Valg av ordstyrer og to medlemmer til å undertegne protokollen**

Gudmund Knudsen ble valgt som ordstyrer. Bjart Holtsmark ble valgt til referent. Christian Schjoldager og Øyvind Bruland ble valgt til å undertegne protokollen.

1. **Styrets årsberetning for 2019**

Styreleder gjennomgikk årsberetningen som ble sendt ut til vellets medlemmer sammen med innkallingen ved e-post 20. desember 2019. Det ble opplyst av møtelederen at Joan Løvaas ble gjenvalgt som medlem av valgkomiteen på årsmøtet i 2019 og at det var omsatt én hytte i 2019. Det ble dessuten gjort oppmerksom på en skrivefeil. Utover dette var det ingen merknader til årsberetningen.

1. **Regnskap for 2019**

Kasserer Bjørn Hamer gjennomgikk regnskapet for 2019. Regnskapet var revidert og funnet i orden av revisor Sten Edin Olsen.

Velforeningen hadde i 2019 et underskudd på 2 929 kroner, mens det var budsjettert med et overskudd på 5 820 kroner. Det var i hovedsak tilskudd til belysning på parkeringsplass på Tyin samt tilskudd til informasjonstavle på Eidsbugarden som førte til et underskudd. Underskuddet ble trukket fra velforeningens egenkapital som etter dette utgjør 289 527 kroner.

Veilaget hadde et underskudd på 14 075 kroner, mens det var budsjettert med et overskudd på 16 200 kroner. Underskuddet skyldtes blant annet en uforutsett, men nødvendig reparasjon av en stikkrenne. Underskuddet trekkes fra veifondet som etter dette utgjør 152 083 kroner.

Tormod Sande tok opp at styret hadde stilt en garanti på 25 000 kroner i forbindelse med transport i jule- og nyttårshelgen i 2019. Sande mente at hvis ordningen skal videreføres, må det hvert år gjøres avsetning av en del av beløpet i balansen for å dekke eventuelle utgifter til denne ordningen. Øystein Hansen mente at hele garantibeløpet må betraktes som en gjeldspost og dermed utgiftsføres i sin helhet. Garantiansvaret er tatt inn som en note til regnskapet for 2019.

Møtelederen reiste spørsmålet om det var noen innvendinger mot at styret hadde stilt garantien. Det fremkom ingen innvendinger mot dette, og heller ikke mot at det stilles en tilsvarende garanti i 2020.

Med disse merknadene ble regnskapet for 2019 enstemmig godkjent av årsmøtet.

1. **Budsjett og fastsettelse av kontingent, parkeringsavgift og veiavgift for 2020**

Bjørn la frem styrets forslag til budsjett for 2020.

Medlemskontingent ble foreslått fastsatt til 360 kroner som er det samme som tidligere. Veiavgiften ble foreslått økt med 50 kroner, dvs. til 650 kroner.

Styret foreslo i budsjett for 2020 et overskudd på 15 320 kroner for velforeningen og et overskudd på 8 800 kroner for veilaget.

Bruland pekte på at måten koplingsboksen med dens drenering med strømledning har blitt lagt nederst i Sløtavegen (i «snøskredområdet»), har ført til vannskader på vegen og at dette burde være Vang Energi sitt ansvar å betale. Det var enighet om at styret tar opp dette med Vang energi

Budsjettforslaget ble enstemmig godkjent av årsmøtet.

1. **Valg av styre, revisor og valgkomité**

Øystein L. Hansen la frem valgkomiteens innstilling til valg av styreleder, styremedlemmer og revisorer for 2020.

**Styre:**

Styreleder: Gudmund Knudsen (gjenvalg som styreleder og gjenvalg som styremedlem)

Styremedlemmer: Hilde Rognerud (ikke på valg)

Birger Løvland (ikke på valg)

Ingeborg Eikenes (nytt styremedlem)

Bjørn Hamer (ikke på valg)

Marianne Bang Hansen (gjenvalg)

**Revisjon:**

Revisor: Sten E. Olsen (gjenvalg)

Vararevisor: Egil Berg (gjenvalg)

**Valgkomite:**

Christian Schjoldager (nytt medlem)

Øystein L. Hansen (gjenvalg)

Joan Løvaas (gjenvalg)

Årsmøtet godkjente valgkomiteens innstilling med akklamasjon.

1. **Eventuelt**

Flere trakk frem Bjørn Hamers jobb som kasserer i mange år og hvor stor jobb dette er. Fra medlem Tormod Sande ble det spesielt påpekt at regnskapet er meget profesjonelt og nøyaktig utført.

Bjart Holtsmark ble takket av som styremedlem.

Det ble bedt om en orientering om eierforholdene på hotellet. Det ble opplyst at Eidsbugarden drift er konkurs. Det ble uttrykt bekymring for hva som skjer på hotellet, spesielt utbyggingsplanene til Ola Moe. Det ble også uttrykt ønske om at styret holder seg orientert om hva som skjer.

Det ble reist spørsmål om man kan ha årsmøtet på Eidsbugarden i påsken. Øystein Hansen minnet om at det på et tidspunkt var en spørreundersøkelse om hvor og når man kunne ha årsmøte, og at Oslo den gang tegnet seg som det mest fornuftige stedet å ha årsmøte. I påsken vil det dessuten kunne være vanskelig å finne et egnet lokale.

Øyvind Bruland tok opp spørsmål knyttet til økende boring etter eget vann og tilhørende utslipp av grå- & svartvann og kommunens praksis. Det ble en diskusjon om hva som er gode løsninger. Gudmund Knudsen oppsummerte diskusjonen med at styret følger opp kontakten med kommunen om dette.

Etter årsmøtet holdt Birger Løvland et lysbildekåseri. Årsmøtet satte som vanlig satt stor pris på kåseriet.

16. januar 2020.

Gudmund Knudsen

Øyvind Bruland Christian Schjoldager